Ди щIалэхэр токIуэ
Элиста щекIуэкIащ бэнэкIэ хуитымкIэ урысейпсо зэхьэзэхуэ. Совет Союзым и ЛIыхъужь, генерал-лейтенант Городовиков Басан и фэеплъу къызэрагъэпэща зэпеуэм я зэфIэкI щагъэлъэгъуащ спортсмени 150-м.
Къэбэрдей-Балъкъэрым щыщу абы хэта Шэ-джэм районым и сабий-щIалэгъуалэ спорт школым и гъэсэнхэм ехъулIэныгъэ зыIэрагъэхьащ. Къапщтэмэ, бжьыпэр яубыдащ Дэдэхъу Муратрэ (кг 74-рэ) ТекIушэ Азэмэтрэ (кг 84-рэ). Ещанэ увыпIэр килограмм 74-рэ хъухэм я деж къыщихьащ КIэрэф Феликс.
Къалмыкъым и къалащхьэм къыщыхэжаныкIа щIалэхэр ягъэсащ тренерхэу Къуэныкъуей Замиррэ Хъубий Анатолэрэ.
ЖАНОКЪУЭ Хьэутий.
